Ned Stark

Eddard "Ned" Stark d awudem n talalest deg adlis amezwaru n George R. R. Martin . Yettwassidef deg uṛuman A Game of Thrones ("Tirart n usgeld" s teqbaylit) n useggwas 1996, Ned d lord n Winterfell , agadir aqbur deg the North (Agafa) n umenẓaw alalas n Westeros . Ɣas d awudem axatar n uṛuman d assezgi amazrar, tuttya n lḥala n Martin yerzan Ned t-uɣaled d amyewwat i imeɣriyen n uṛuman akkw d imeshanayen n umazrar n tliẓri. [ 1 ] [ 2 ]

Ned yettwurar sɣur Sean Bean deg tasemhuyt tamezwarut n ussezgi HBO n umazrar, Game of Thrones , [ 3 ] [ 4 ] dɣa imi d ameẓyan dɣa ilemẓi sɣur Sebastian Croft d Robert Aramayo deg tasemhuyt tis sḍis. Bean yettwafren i tafrayt n Saturn Award i Asegbar n tiliẓri i yifen wiyaḍ nniḍen dɣa i Scream Award i Asegbar n Fantasy i yifen wiyaḍ nniḍen i tamlilt is. Netta d isegbaren nniḍen n umazrar ttwafranen i tafrayt n Screen Actors Guild Awards i amlazmar agermaw sɣur taɣlamt deg amazrar n Drama deg useggwas 2011.

Awudem

Aglam

Deg A Game of Thrones (1996), Ned Stark d aɣella amaẓul Wuxxam Stark dɣa d ababat n sḍis igerdan. Tabuṣult n taɣɣadt deg taḥkayt, lebɣi ines : ad yeqqim mebɛid n tiddas tuḥdiqin [ 5 ] daɣen d aralwiwaḍ deg ṛṛay-is n takdit akkw d iseɣ. [ 6 ] Anamek n isem n twacult ines, Stark, d azbu mgal asurdu n taɣɣadt, maca tilisa ines simal ttwaweḍent deg uṛuman. [ 6 ] Yufa-d iman-is d asegbar axatar deg usenfuffed n tiddest tasertayt n King's Landing , imenɣiyen n Ned am anamek ines n iseɣ jebden-t ar igiten imeggufsa n tanefrut. [ 5 ] [ 6 ] Deg lxiḍ n taḥkayt, yebedda ad i ẓer tixxutert n taɣɣadt d amsefham iẓrilew iwakken ad iḥaz tuffɣa yelhan, dɣa di taggara iḥettem ad yexter gar taɣellist n twacult-is d waxeddim n ayen yellan d azref. [ 7 ]

Sean Bean yenna-d ɣef awudem ines, "d argaz yelhan yetɛerḍen ayen igerrzen deg wulemmas n usgufsu, d aḥutiw beṛṛa n waman, innum yella deg ugafa di Winterfell anda imezdaɣen llan d iḥerfiyen akkw d isekrawanen, dɣa yufa-d iman-is deg wumkan anda imezdaɣen ttleLeɛben timlilin d tixdeɛin … d argaz n imenzayen yetɛerḍen ad yeḍḍef tadukli. D assikel id yexdem alama takdit ttawey-t-id ar uɣelluy ines di taggara." [ 8 ]

Tamhazt d tadlayt

Publishers Weekly yegred tamawt deg useggwas 1996 af, ɣas tagermant taṣeḥḥit n Ned Stark deg tasenbert tasertayt, "ula d kra n tasḍa neɣ nneyyat yelhan ur yezmer ad yeḍḍef tagelda ddaw aḥkam." [ 9 ] Seg aflali ines amezwaru, Ned yettwaglem am asaḍ ahaggar dɣa yettwassidef iwakken ad yilli d wul n taḥkayt. S mraw semmus n iɣfawen yettwarun i ṛṛay-is , ugar n yal awudem deg uṛuman nni, yettwassissen am awudem agejdan deg umazrar, dɣa asinaṛyu agejdan n A Game of Thrones , tamuggit di King's Landing, yettwaḥka seg iẓri-s. Deg London Review of Books , John Lanchester yura-d belli ayen yellan ɣef Ned yettwaxdem i usserbeḥ n tibeddit i tamella, seg anamek ines ujhid n iseɣ. [ 10 ] Tettawin imeɣriyen iwakken ad amnen belli Ned ad yilli d awudem agejdan n umazrar, maca di taggara netta yella, seg amnad aseklan, asaḍ ukellax akelsak. Sakin yeḥaṛeb iwakken ad qqimen netta d tagelda deg ubrid n tuzzma alama d asebter aneggaru n uṛuman, afran ayiwen kan yesɛa iwakken ad yessukkes tawacult ines ilaq ad yeǧǧ iseɣ ines ɣef tama; d ayen yexdem, maca yettwaxdeɛ ɣas akken. [ 7 ] [ 11 ] The New York Times , isemma-d asselkem n Ned d "amyewwat", deg useggwas 2011 yenna-d belli aṛuman yella "mechuṛ iwakken ad yefk awudem imgerrez aṭas armi imeɣriyen ttwaɛqilen deg-es." [ 1 ] Deg yiwet tadiwennit i Entertainment Weekly , ameskar George R. R. Martin yenna-d ɣef taɣda agi tucciḍt :

Ẓriɣ wagi qrib seg tazzwara. Maci d ass amenzu, maca zik. Nniɣ-d deg aṭas n tidiwenniyin belli ḥemmleɣ tisugniwin inu ad illint artimuridin. Ḥemmleɣ ma-d-yilli angel ameqran. Nɣiɣ-d Ned deg wudlis amezwaru dɣa aṭas n medden wehmen. Nɣiɣ Ned acku medden umnen d netta i d asaḍ dɣa waya, i ban, ad yesɛu aṭas n ccwal, maca di taggara ad yerbeḥ. [ 12 ]

David Benioff , anfaras aslekman d amaru n ussezgi HBO, yenna-d i Entertainment Weekly belli imi-d yeɣra aṛuman nni :

Wehmeɣ. Deg assileɣ nwen i timeẓriwt n aṭas n isura d taɣuri n aṭas n idlisen, teẓram belli asaḍ nwen ad yettwassukkes … Albaɛḍ yessefra-d kra, acku ur-d-tgezmen ara aqerruy-is — alma d taswiɛt id gezmen aqerruy-is. Wehmeɣ, daɣen qqimeɣ deg ussilem n tiggermemt n George. D amahil aweɛṛan lebni n awudem ad zemren ad cfun medden, am Ned dɣa an henni seg-es. Maca yettawey ar taḥkayt deg anda teẓriḍ ad yilli aṭas n angel acku ur teẓriḍ ara anwa awudem ad yidir. [ 13 ]

Deg yiwen azɣan n " Baelor " n aḥric n umazrar Game of Thrones , James Poniewozik yura-d deg Time belli "asselkem n Eddard Stark d anzeryan i taḥkayt akkw d isental ines dɣa akkw ayen iḍeffeen, maca d meta-izen daɣen i umeɣri : Ur teddem ara kra am aken d ulkin d agi." [ 11 ] James Hibberd n Entertainment Weekly yessekned belli akellex n umeshanay aken ad yesnezgem belli Ned d asaḍ dɣa nɣant, d waya id yerran taḥkayt n umazrar agi d amaway. [ 7 ] Yura-d belli "aɣayan ameqran macci d lmut n Ned Stark, maca anwi i d asaḍen n tidett n Game of Thrones ," Hibberd i ssekned belli amazrar yeslummes ar "tasuta tamaynut" n iɣellaten, deg umaẓlay tarwa n Stark maca daɣen Daenerys dɣa ahat Tyrion. [ 14 ] Yenna-d:

Ned Stark ur yemmut ara s lbaṭel … D lwajeb n tarwa Stark — mazal-iten meẓẓiyet akken ad mageren ar timasiyin agi — daɣen ttwaneḍben deg imenɣi anda ttwaḥettmen ad imɣuren s tɣawla. Martin yerrẓa aṭas n "clichés" deg tira ines, maca d tamensayt tasemrest n abriḍ n asaḍ ma ttwaliḍ d tarwa id asaḍen n tidett deg taḥkayt — ala kan ma nefka-d ababat (udem amedyan) d asfel ad ttuɣal tarwa-s d asaḍ. [ 14 ]

Asinaṛyu

Attal

Aken yeɣser deg A Game of Thrones , Eddard "Ned" Stark d mmis wis sin n Rickard Stark, Lord n Winterfell . Iseggwasen uqbel n uṛuman nni, asusam d imsetḥi Ned ilemẓi yettummager di Iɣzer n Arryn sɣur Jon Arryn . Deg tallit nni Ned yuɣal d ameddakel aqrib n Robert Baratheon , amekkasu ar Stormlands d yiwen ward nniḍen n Arryn. Robert yettuṛeggmen agaran i Lyanna weltma-s n Ned, maca uqbel ad yezmer ad yezwej yid-es, Ageldun amekkasu Rhaegar Targaryen (izewjen yagi dɣa yesɛa sin igerdan ilemẓiyen) yerwel s Lyanna. Baba-s n Ned akkw d Brandon, gma-s ameqran ṛuḥen ad ẓren Agellid Aerys II Targaryen dɣa ssuteren as ad yeslelli i Lyanna ; win i semman medden "Agellid Aderwec" yesselkem Rickard d Brandon, acku yettwaqenneɛ belli Stark tettnadin ad atakren. Ned, Robert d Arryn ssenkren tanekra, s tallalt n Axxam Tully s zzwaj n Ned d Catelyn Tully . Ned i ṛuḥ ar umgaru azekka nni n zzwaj ines.

Deg imenɣi aferray n Trident, Robert yessiweḍ ad yeneɣ Ageldun Rhaegar dɣa yemewziwez igen n Targaryen. Robert yettwajreḥ deg imenɣi, ihi Ned yeddem anzaḍ dɣa yekemmel tikli ɣef tamaneɣt. Deg King's Landing , Ned yufa-d belli Axxam Lannister — seg taxeddɛit — yesswaɣ tamdint nni, dɣa yenɣa Aerys d akkw tawacult tageldant. Yegehem sɣur tanegzart timseɣlit, Ned yeṛuḥ ad yekkes asutel n Storm's End , agadir n Baratheon , dɣa sakkin, yeɛred ad yessukkes Lyanna maca yufa-ttid tettemtatt ; awalen is ineggura d "Ṛeggem-iyid Ned." Ned yuɣal ar Winterfell s mmi-s afɣul Jon Snow ; deg taswiɛt nni, Catelyn ttarwed i mmi-s d amekkasu n Ned, Robb .

Sḍis iseggwasen sakkin taggara n uɣewwiɣ n Robert, Balon Greyjoy , Lord n Tigzirin n Wuzzal , yesseɣret azarug seg Asgeld n wuzzal . Ned yeɛiwned Agellid Robert ad i ssens "Aɣewwiɣ n Greyjoy". Balon yessers imrigen, dɣa amekkasu ines ayiwenand, Theon , yettwawey ar Winterfell am amummu d ameṛhun n Stark. Ned yeḍebbe Agafa i tẓa iseggwasen nniḍen uqbel tidyanin n tawezlant.

A Game of Thrones

Imi id yebdda A Game of Thrones , Catelyn tesselɣu Ned belli aselmad (mentor) ines Jon Arryn yemmut, dɣa belli Agellid Robert yebɣa ad as yefk i Ned axeddim aqbur n Jon : Afus n Ugellid. Yeɛjeb imi-d yella mebɛid seg tiddas n tanefrut, Ned ikukra ar aqbal i usefk agi arma id yeḍḍef tabṛat n taǧǧalt n Arryn, tecikk belli d Axxam Lannister i s yefkan acecci i argaz ines. Umbeɛd Ned yeqbel axeddim i ammesten n Robert. Dɣa yessikel deg Wanẓul ar King's Landing s yessi-s Sansa d Arya . Catelyn ticki t-ussad ar tamaneɣt s uffir, ddaw leɛnaya n umeddakel is n tagerda Petyr "Aḍad Amecṭuḥ" Baelish , iwakken ad-as-t-ini i Ned belli yella aneɛruḍ n timenɣiwt mgal mmi-s ameẓyan Bran . Aḍad Amecṭuḥ yessaki-d ahareb aqdim n Ned mgal Axxam Lannister imi id as yenna belli d Tyrion Lannister i d amli n tafrut yettusseqdecen sɣur aneḍlib ameckuk. Simal yenneɣjaf si tiddas tisertayin di tibeddit, agaran Ned yettixer seg axeddim ines imi Robert yesseḥṛes iwakken, agrud aneggaru n Aerys i tteddren mazal, tilemẓit Daenerys Targaryen , ad tettwenɣ di lɣurba. Gar waya d wayen niḍen, Catelyn ttawey ameṛhun Tyrion ar Eyrie, dɣa i tiɣawyin Jaime Lannister yenṭeg ɣef Ned dɣa yejarḥ-it s tewɛaṛt deg yiwen wubriḍ uqbel netta d yessi-s kkren ad ṛuḥen ar King's Landing. Imi Robert i ṛuḥ ad i ẓer Ned yettwajerḥen, yerr-as axeddim n Afus.

Agaran Ned yefhem belli akkw imekkusa n Robert s Cersei d iklucen, d agmuḍ n assaɣ amegdul gar nettat d gma-s iken Jaime. Ticki, Ned yecikk belli Arryn yettwacecci iwakken ad tffer tidett. Ned yesseqqabel Cersei s ayen id yufa dɣa yefka-yas-d talemmiẓt ad terwel di lɣurba s igerdan is. Uqbel Ned ad as yini i Ugellid, Robert yettwajraḥ asmi d-i-ṛuḥ ar agmar dɣa uqbel ad yemmet yesemma-d Ned am amastan n Tagelda, deg waxeddim n ameksaw alma "mmi-s" Joffrey ad yaweḍ ar leɛmeṛ ad yuɣal d agellid. Ned yebeddel tiɣest n Robert, yebeddel isem n Joffrey s "amekkasu uzrif inu" iwakken axlaf nni ad yilli d amenzar. S leqṣer deg tawernaḍt, Ned yegguma aṭas n issumren iwakken ad yemmerni adabu ines, wala ad yefren ad as yefk aqacuc i gma-s n Robert, Stannis Baratheon , iwakken ad yilli d agellid. Cersei, imil, tessiɣreyed Ned, dɣa Aḍad Amecṭuḥ aḥṛaymi yessuter i imḍiren n uɣaram ad sseḥbsen Ned wala Cersei. S akkw tawacult is tettwenɣ, Sansa d tameṛhunt d Arya di tarewla iman-is, Ned yettwatthem s tixeddaɛt. Ufan-d anmekni ayyes Ned ad yemneɛ dɣa ad yettuceggaɛ ar lɣurba ma yeqbel ad yesseɣret d agellid uzrif. Imi yugad i yissi-s, Ned yexddemed taseɣrut tanagdudt n "tixeddaɛt" ines. Amunner Joffrey, imil, yenɣat ɣas.

Aseklu n timmarewt n Uxxam Stark

Assezgi i tiliẓri

Deg waggur n Yennayer 2007 targa HBO t-uɣa-d izerfan iwakken ad tessezg amazrar n Martin i tiliẓri. [ 15 ] [ 16 ] Imi timekkest tettuceggaɛ ar afares deg useggwas 2009, taseɣrut n casting tis tamezwarut tella af Sean Bean deg dduṛ n Eddard Stark. [ 17 ] [ 18 ] Tagensest tamezwarut tettwassihel deg useggwas 2011, Los Angeles Times yesemmi Ned n Sean Bean "the strong and brooding headliner of the series" (itri ujhid d abuḍḍlam n umazrar). [ 5 ]

Am deg tawezlant, Ned yetwaɣemmeḍ deg " Baelor ", aḥric wis tẓa n tasemhuyt 1 . [ 19 ] Ula d angar n awudem is yettuhenna i tazrirt ines deg taɣerfa n taḥkayt nni, James Hibberd n Entertainment Weekly yenna-d ticki belli

Iban d tikkelt tamezwarut amazrar amuggi U.S. yenɣa yiwen awudem ines agejdan deg tasemhuyt tamezwarut deg ukatar n uɣawas ines asnulfay … yella kan … maca werjin yella aken. Ur tssexdemeḍ ara itri, at-id sserseḍ deg idellilen n tiɣsar n isakalen d tisɣunin, ad tsnerniḍ amazrar, ad aweyḍ aṭas n imeshanayen i ttwalin amazrar i taḥkayt ines, dɣa ad ḍeggreḍ awudem nni tẓa iḥricen sakkin ala kan acku waya ad yerr taḥkayt tasneknayt cwiṭ. [ 14 ]

Hibberd yessared taseɣrut n unfaras n amazrar belli "tadyant agi tesbeḍ amedya amuggi i umazrar : ula d yiwen yesdari." [ 14 ] Ye semmi waya d igi "amenci" iban ad yesɛerreq imeshanayen id ḍefren amazrar i Bean, maca ad yejbed widak i wehmen sɣur takayist n waya. [ 20 ] Anfaras aslekman d ameskar D. B. Weiss yenna-d i Entertainment Weekly deg useggwas 2011 belli imi netta d Benioff xedmen pitch n umazrar i HBO, tadyant belli "awudem agejdan" Ned yessefray ad yemmet "d afakul amsenzi i nitni." [ 13 ] Mi i wala targa nni tenɣa iwudam igejdanen deg imazraren nniḍen yesɛan lerbaḥ, yenna-d belli tanila nsen n umihi "yessuli aswir s waṭas ma yiwen awudem yella deg addad yeqenḍen ma teẓriḍ awudem nniḍen deg addad am winna, ur d-yettidir ara." [ 13 ] Aselway n ussihel n HBO Sue Naegle teqbel, tenna-d belli lmut n Ned yerra-d amazrar ameɛjab ugar uqbel, t-erna-d belli "Aṛuman yeččur s iɣayanen d takunin. Hemmleɣ-d takti agi nebɣa ad nessegrew iwudam, dɣa ict n twala t-umneḍ iwudam n asaḍen, tekkseḍ tuga ddaw iḍarren nsen." [ 2 ]

Asinaṛyu

Deg tasemhuyt 1 , Agellid Robert Baratheon yessutred i ameddakel is aqbur Eddard "Ned" Stark, Lord n Winterfell dɣa Amḍif n Ugafa, ad yeqbel axeddim n Afus n Ugellid sakkin yemmut aselmad nsen, Jon Arryn. Ur yekna ara ɣer tasertit neɣ tiddas n tinefra, Ned yeqbel mgal tiɣest ines, yeqbel daɣen iwakken ad yaf amek yemmut Arryn. Robert yettweneɣ seg mi Ned yefhem belli kraḍ igerdan id yesɛa s Cersei ababat nsen d gma-s iken n tagellidt, Jaime. Uqbel Ned ad yezmer ad yesseḥbes Cersei dɣa ad yers gma-s n Robert, Stannis, ɣef asgeld ; yettwaxdeɛ sɣur Aḍad Amecṭuh, dɣa tagellidt tessḥebsit i tixeddaɛt. Ned yexeddmed taseɣrut tanagdudt iwakken ad yessukkes yissi-s seg urfan n Cersei, maca Joffrey yeɣemmeḍ-it ɣas.

Deg aḥric " Axxam " n tasemhuyt 6 , Bran yewala timeẓriwt n instafuck Ned ( Sebastian Croft ) imi d agrud s weltma-s akkw d gma-s, Lyanna d Benjen. [ 21 ] Deg aḥric agi, " Amerẓaw n Tagallit ", Bran d anagi n imenɣi gar Ned ilemẓi ( Robert Aramayo ) d amnay Ser Arthur Dayne di Taneḍḍaft n Lfeṛḥ. [ 22 ] Di taggara, deg aḥric aneggaru " Ibeḥriyen n Tagrest " n tasemhuyt, Bran yewala Ned yettwassemlil s Lyanna ( Aisling Franciosi ) yettmettaten deg taneḍḍaft. Tessgall-as ad yeḥudd mmis (n nettat)—Jon Snow. [ 23 ] [ 24 ] [ 25 ]

Asteɛṛef d tarrazin

Bean yetwasemmad i Saturn Award i Best Actor on Television dɣa Scream Award for Best Fantasy Actor i dduṛ ines. [ 26 ] [ 27 ] Netta d imaslaḍen nniḍen n taɣlamt twasemman i Screen Actors Guild Award i Outstanding Performance by an Ensemble in a Drama Series deg useggwas 2011. [ 28 ]

Tiwelhiwin